**Laurent Guyot** (s. 17. joulukuuta 1969) on ranskalainen jalkapallovalmentaja ja entinen puolustaja. Kesästä 2021 lähtien hän on toiminut ranskalaisen FC Annecyn päävalmentajana.

Ura pelaajana
-------------

Guyot aloitti ammattilaisuransa FC Nantes'ssa 1985. Hän profiloitui Kanarialintujen puolustajana edustaen seuraa 13 vuoden ajan 191 ottelussa. Maalinteossa hän onnistui kahdesti. 1998 hän siirtyi Nantes'sta Toulouseen, jossa peliaika kuitenkin jäi vähiin. Yhden kauden jälkeen hän jättikin joukkueen ja pelasi uransa viimeiset kolme kautta 1999–2002 En Avant de Guingampissa. 

### Meriitit pelaajana

* Ranskan emstaruus: 1995
* Coupe de Francen hopeaa: 1993

Ura valmentajana
----------------

Peliuransa jälkeen Guyot on jatkanut jalkapallon parissa ja toiminut juniorivalmentajana FC Nantes'n organisaatiossa. Kesäkuussa 2009 hän allekirjoitti kaksivuotisen sopimuksen pääsarjaan nousseen US Boulognen kanssa. Hänen apulaisvalmentajana uran ensimmäisellä päävalmentajakaudella toimi entinen seurakaveri Serge Le Dizet.  Kaksikko ei onnistunut pitämään Boulognea liigassa yhtä kautta pidempään. Putoamisesta huolimatta Guyot sai jatkaa tehtävässään. Joulukuun lopulla 2010 seurajohto erotti Guyot'n Boulognen ollessa Ligue 2:n keskikastissa turhan kaukana noususijoista. 

Toukokuussa 2011 Guyot'n kerrottiin siirtyvän kesäkuussa Ligue 2:ssa pelaavan CS Sedan Ardennes'n uudeksi päävalmentajaksi.  Guyot'n debyyttikaudella Sedan taistelu noususta takaisin liigaan, mutta taipui lopulta neljänneksi. Kausi 2012/13 oli murheellinen ja toiseksi viimeiseksi jääneenä se putosi Nationaliin. Seuran talousvaikeuksien vuoksi Sedan pudotettiin lopulta CFA2:een, viidennelle sarjatasolle. Kauden jälkeen Guyot jätti seuran ja siirtyi Ranskan jalkapalloliiton palvelukseen Liiton valmentajana Guyot vastasi ensin U17- ja vuodesta 2014 alkaen U16-maajoukkueen valmentamisesta.

Kesäkuussa 2015 Guyot siirtyi kanadalaisen Toronto FC:n palvelukseen joukkueen akatemian johtajaksi. Tammikuussa 2018 hän siirtyi joukkueen reservijoukkueen päävalmentajaksi. Hän jätti tehtävänsä Torontossa kesäkuussa 2018 ja siirtyi Belgian pääsarjaan nousseen Cercle Bruggen päävalmentajaksi. Guyot'n johdolla nousijajoukkue Cercle säilytti sarjapaikkansa kauden 2018/19 päätteeksi. Kauden jälkeen Guyot jätti joukkueen ja palasi US Boulognen päävalmentajaksi Ranskan Nationaliin.

Guyot toimi Boulognen päävalmentajana kahden kauden ajan. Toukokuussa 2021 hän jätti seuran ja siirtyi niin ikään Nationalissa pelanneen FC Annecyn päävalmentajaksi.

Lähteet
-------

1. ↑  Guyot signe deux saisons (Arkistoitu – Internet Archive)
2. ↑  Le Président Jacques Wattez s'exprime quant au départ de Laurent Guyot... (Arkistoitu – Internet Archive)
3. ↑  Sedan: Guyot nouvel entraîneur[vanhentunut linkki]
4. ↑  Le Club Sportif Sedan Ardennes est officiellement relégué en CFA par la DNCG
5. ↑  Sedan : Laurent Guyot à la DTN (Arkistoitu – Internet Archive)
6. ↑  LAURENT GUYOT (Arkistoitu – Internet Archive)
7. ↑  Laurent Guyot Named Toronto FC Kia Academy Director
8. ↑  Laurent Guyot named Toronto FC II Head Coach
9. ↑  https://sporza.be/nl/2018/06/06/fransman-guyot-moet-cercle-brugge-in-1e-klasse-a-houden/ Fransman Guyot moet Cercle Brugge in 1e klasse A houden
10. ↑  Cercle Brugge en coach Guyot zetten samenwerking met onmiddellijke ingang stop
11. ↑  Laurent Guyot de retour à Boulogne-sur-Mer
12. ↑  Boulogne : Laurent Guyot quitte le club (off)
13. ↑  Annecy : Laurent Guyot nommé entraineur (off)


|  |  |  |
| --- | --- | --- |
| Edeltäjä:**Philippe MontanierOlivier Frapolli** | **US Boulognen päävalmentaja**2009–12/20102019–2021 | Seuraaja:**Michel EstevanÉric Chelle** |

|  |  |  |
| --- | --- | --- |
| Edeltäjä:**Landry Chauvin** | **CS Sedan Ardennes'n päävalmentaja**2011–2013 | Seuraaja:**Farid Fouzari** |

|  |  |  |
| --- | --- | --- |
| Edeltäjä:**Franky Vercauteren** | **Cercle Bruggen päävalmentaja**2018–2019 | Seuraaja:**Fabien Mercadal** |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa

 |

 |